Document ID: /roh_data/filtered/fineweb-2-filterrobots_roh.jsonl.gz/51458

Las participantas ed ils participants che treneschan il mument patinadi artistic en il center da sport a Flem derivan da la Finlanda, da la Svezia, dals Stadis Unids, da la Russia, da l’Australia sco era dals Emirats Arabs Unids. Sur sis emnas vegnan dentant er adina novs participants vitiers, uschia che en tut 19 naziuns han visità a la fin da la stad la halla da glatsch en il «Prau la Selva».
Agid da pes e mauns u agid digital
Era uffants e giuvenils da la regiun participeschan al camp da trenament. Il linguatg è dentant per tuts l’englais. Ma betg tuts san uschè bain questa lingua. Uschia vegnì er communitgà cun pes e mauns di Laisa Zollet che ha 11 onns ed e da Sursaissa. Ella è gia per la secunda giada al camp da trenament a Flem. Nagins problems cun l’englais ha persuenter la giuvna da 15 onns Lisa Kulik. Ella e numnadamain da la California en ils Stadis Unids. Er vegni duvrà apps sco «Google Translator» per sa communitgar.